সূত্র জানায়,স্বর্ণ আমদানিতে ভরিতে ১ হাজার টাকা ভ্যাট আরোপ করতে চান অর্থমন্ত্রী। কিন্তু বাংলাদেশ জুয়েলার্স সমিতি (বাজুস) ভ্যাটের পরিমাণ আরো কমানোর আবেদন করেছে। এছাড়া ইতোমধ্যেই যেসব স্বর্ণ ব্যবসায়ীরা ভ্যাট না দিয়ে স্বর্ণ আমদানি করে স্টক করে রেখেছেন, তাদের স্বর্ণ বৈধ করার জন্য ভরিতে ১ হাজার টাকা করে সরকারি কোষাগারে জমা দেওয়ার প্রস্তাব করেন অর্থমন্ত্রী। কিন্তু বাজুস এর হার ৩০০ টাকা করার আবেদন জানায়। এরই প্রেক্ষিতে নতুন গঠিত কমিটিকে আন্তর্জাতিক ও জাতীয় বাজারদর বিশ্লেষণ করে এসব বিষয়ে সুনির্দিষ্ট মতামত দিতে বলা হয়েছে বলে সংশ্লিষ্ট সূত্রে জানা গেছে।